Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen og Claus Stenum Jensen (referent)

Afbud:

1. **Gennemgang af fremlagte budget for 2020**Der fremkommer et stort overskud på budgettet, hvilket sandsynligvis hænger sammen med det nye swap-lån og afslutningen af det gamle.
Trine spørger ind til hvordan beløbet fremkommer og fremfører at det efter vores mening ikke skal figurere på budgettet. Vi foreslår at sætte beløbet til vedligeholdelse fra 40.000 kr. til 52.000 kr., da især VVS-regningerne ser ud til at stige. Trine kontakter Lou og får budgettet rettet til, så det kan fremlægges på generalforsamlingen.
2. **Vedligeholdelse - gennemgang af huse**Trine har modtaget udfyldte skemaer fra alle beboere.
Hovedparten af bemærkninger/skader er på de tre følgende steder:
Murværket i forbindelse med udskiftning af porte + diverse andre skader på mursten og fuger. Desuden er det varmeinstallationen og vinduer (træk og lister, som samler mug)
3. **Generalforsamling. Dato, sted, dagsorden, regnskab og budget**Der afholdes ordinær generalforsamling onsdag den 1. april kl. 17.00. Der udsendes indkaldelse med dagsorden m.v. senest 14 dage inden - sendes fra Lou og partnere.
Hvor generalforsamlingen afholdes er endnu ikke bestemt.
Bestyrelsen foreslår, at der afsættes et beløb til murerarbejdet, der skal udføres i forbindelse med skader på murværk ved port-skiftene og andre indberettede skader på murværk.
Bestyrelsen vurderer, at der skal afsættes 20-30.000 kr. til projektet.
Pengene tages fra vores grundfond, hvis forslaget vedtages.
4. **Havedage + blomsterprojekt**
Bestyrelsen har fastsat den første havedag til lørdag den 20. juni kl. 09.00 - 13.00.
Der kan være mulighed for grill efter arbejdet/først på aftenen.
Arbejdet kunne f.eks. omfatte: Klipning af hække, opsætning af de første sparkeplader på garagedøre, fugning af flagstang, lugning af ukrudt i græs og fliser.

Maria og Niels har haft et møde, hvor de kom frem til følgende forslag til forskønnelse af fællesarealet (græsdelen):
Løg af krokus, erantis, vintergækker og påskeliljer sættes i bånd, så det vil være flot i foråret. Når græsset skal slås første gang, vil ovennævnte blomster være afblomstret.
På fire udvalgte steder i ”græs-trekanten” laves en ”firkant”, som forberedes ved jordbearbejdelse ved fræsning. I disse firkanter spredes sommerblomsterfrø.
Firkanterne kunne forberedes og tilsås på den første havedag, mens blomsterløgene kan lægges på havedag nummer to, som vi regner med bliver i september eller oktober.
5. **Næste bestyrelsesmøder**
Bliver mandag den 30. marts kl. 19.30 hos Trine
Derefter holdes møde igen onsdag den 6. maj kl. 19.30 hos Steen
6. **Eventuelt**
Ingenting